13 ታሕሳስ፡ ንመሳርሕታ ከምተሕርቖም ብማዕከናት ዜና ይጋዋሓሉ ኣብ ዝነበረ እዋን እኣ ካብ ስርሓ ተሰጒጋ። ብዛዕባ ምስጓጓ ኣመልኪታ ኣብ ዘውጽኣቶ ቅዳሕ ድምጺ፡ ናይ ጀነራል ኬሊ ምዃኑ ዝግመት ድምጺ፡ ምኽንያት መስጎጒኣ፡ ዓቢ ጉድለት ጭውነት ምዃኑ ይዛረብ፡ መካይን መንግስቲ ምጥቃማ ድማ ይጠቅስ። "ኣዝዮም ረዘንቲ ዝኾኑ ዝተጣሕዝሱ ሕጋዊ ጉዳያት ኣለዉ። ንስኺ ድማ ንገለ ሕጋዊ ስጉምትታት ተቓሊዕኪ ኣለኺ። ተስፋ ንገብር ክንቆጻጸሮም" ይብል ንሱ ኣብቲ ዝተቐድሐ ድምጺ። "እቲ ናትኪ ምልቃቕ ስራሕ ምሕዝነታዊ እንተድኣ ገይርናዮ፡ እቲ ናይ ዋይት ሃውስ እዋንኪ ንሃገር ከምዘገልገልኪ ክትቆጽርዮ ትኽእሊ ኢኺ። ኣብ መጻኢ ድማ ንክብርኺ ብዝምልከት፡ ብዘይ ገለ ጸገም ክትነብሪ ኢኺ" ድማ ይብል። ፈላሚ መደረ ዶናልድ ትራምፕ ተኾኒኑ ትራምፕ ኣብ ኣፍሪቃ ንዘለዉ 'ሕሱማት' ጎንፅታት ደው ንምባል ፈኪሩ ቀዳመይቲ እመቤት ኣመሪካ ኣንፃር ፖሊሲ ትራምፕ ፕረሲደንት ትራምፕ ብዛዕባ እዚ ጉዳይ`ዚ ዝፈልጥ እንተኾይኑ ምስ ሓተተት ድማ፡ "ናብኡ ገጽና ትሒትና ኣንተዘይከድና ይሓይሽ። እዚ ኣብ ዋጋ ዕዳጋ ዝኣቱ ምይይጥ ኣይኮነን" ብምባል ነቲ ሕቶ ነጺግዎ። እቲ ተግባር ምልቃቕ ናይቲ ምስጢራዊ ድምጺ ቅኑዕ ምዃኑ ንምግላጽ፡ እዚ እቲ ኩሉ ሰብ ዝሕስወሉ ዋይት ሃውስ ስለዝኾነ፡ ንገዛእ ርእሳ ክትከላኸል ኢላ ከምዝገበረቶ ሓቢራ። ንኹሉ`ቲ ኣብ እዋን ስራሕ ዘጋጠመ ነገር ንኸይትዛረብ ዝእግዳ ብዝመስል ኩነት፡ ዝኾነ ይኹን ምስጢር ከይትዛረብ ዝእግድ ውዕል ከቲማ`ያ ኢሉ ትራምፕ ኣብ ትዊተር ኣብ ዘስፈሮ ጽሑፍ። ብመሰረት ጸብጻብ ጋዜጣ ኒው ዮርክ ታይምስ፡ ምስጢራት ኣብ ደገ ወጺኦ ከይዛረቡ ዝእግዱ ውዕላት ንኹሎም ላዕለዎት ሰራሕተኛታት ዋይት ሃውስ ኣብ ወርሒ ሚያዚያ ናይ ዓሚ ተዋሂብዎም ነይሩ። ኣብ ልዕሊ ነቲ ውዕል ዝጠሓሱ ሰባት ዝውሰድ ስጉምቲ ግን ኣይተገልጸን። ኣብ እዋን ፕረሲደንትነት ባራክ ኦባማ ዘገልገለ ጠበቓ ስነ-ምግባር ዝኾነ ኖርም ኢይሰን ግን ከምኡ ዓይነት ውዕል ሲቪላዊ መሰላት ዝጥሕስ`ዩ ኢሉ። ትሕዝቶ`ቲ መጽሓፋ እንታይ`ዩ?
